GRAAD 10 LOOPBANE EN LOOPBAANKEUSES
LESVOORBEREIDING
KWARTAAL 1: Week 4–6 | 3 x 40-minuut lesse

	Les-nommer
	Inhoud
	Leeruitkomste
	Onderrigplan
	Tyd 
	Hulpbronne 
	Assessering 
	Leerderaktiwiteite

	1
	Loopbaanbesluitne-ming:
· Demonstreer selfkennis met betrekking tot eie vakke, loopbaanrigtings en studiekeuses
· Identifiseer jou eie belangstellings, vermoëns, talente en sterkpunte
· Onderskei tussen 'n loopbaanrigting, beroep, loopbaan en werk
· Ontwikkel 'n loopbaanporte-feulje
· Gebruik die Khetha-boekie om die relevante aktiwiteite te voltooi
	
	Inleiding
	2 min
	Les 1 – PowerPoint (Skyfies 1–2)
	
	Aktiewe luister vir begrip

	
	
	Definieer selfkennis en verduidelik waarom dit belangrik is.
	Bespreking &
Kyk Video
	5 min
	
Les 1 – PowerPoint (Skyfies 3–5)
Kyk: Professional Skills: Self-Awareness
bit.ly/3LANack (2 min 17 sek.)
	Formatief
	Aktiewe luister vir begrip en video-deelname

	
	
	· Identifiseer jou eie belangstellings, sterkpunte, swakpunte, vermoëns en talente.
· Onderskei tussen 'n loopbaanrigting, beroep, loopbaan en werk.
	Onderrig &
Bespreking
	15 min
	Les 1 – PowerPoint (Skyfies 5–9)
	
	Neem deel aan die bespreking

	
	
	
	Individuele Aktiwiteit
	8 min
	Les 1 – PowerPoint (Skyfie 10)
Les 1 – Werkkaart (Aktiwiteit 1)
Les 1 – Werkkaart MEMO
	Informeel: Aktiwiteit 1
	Voltooi Aktiwiteit 1 individueel

	
	
	· Identifiseer jou eie belangstellings, sterkpunte, swakpunte, vermoëns en talente.
· Ontwikkel 'n loopbaanportefeulje
	Onderrig, Selfkennis Vasvra & Huiswerk
	10 min
	Les 1 – PowerPoint (Skyfies 11–13)
Les 1 – Werkkaart (Aktiwiteit 2)

	Formatief
	Voltooi Aktiwiteit 2 individueel vir huiswerk






	Les-
nommer
	Inhoud
	Leeruitkomste
	Onderrigplan
	Tyd 
	Hulpbronne 
	Assessering 
	Leerderaktiwiteite

	2
	Loopbaanbesluitneming:
· Doen navorsings oor die vereistes van die Nasionale Senior Sertifikaat (NSS) 
· Verskeie vakke en loopbaanopsies
· Stappe in die maak van keuses en besluitnemings-proses
	
	Inleiding
	2 min
	Les 2 – PowerPoint (Skyfies 1–2)
	
	Aktiewe luister vir begrip

	
	
	· Beskryf die struktuur van die Nasionale Senior Sertifikaat (NSS).
· Identifiseer verpligte en keusevakke.
· Identifiseer loopbaanopsies wat met verskillende vakke verband hou.
	Onderrig & Individuele Aktiwiteit
	10 + 8 min
	Les 2 – PowerPoint (Skyfies 3–11)
Les 2 – Werkkaart (Aktiwiteit 1)
Les 2 – Werkkaart MEMO
	Informeel: Aktiwiteit 1
	Aktiewe luister vir begrip en voltooi Aktiwiteit 1 individueel

	
	
	Verstaan die vyf-stap loopbaanbesluitnemingsproses.

	Kyk Video & Onderrig 
	3 + 12 min
	Les 2 – PowerPoint (Skyfies 12–19)
Kyk: The Career Decision Making Process bit.ly/3P9XQ3a (2 min 42 sek.)
	Formatief
	Aktiewe luister vir begrip

	
	
	Pas die SMART-doelwitstellingsraamwerk toe op loopbaanbeplanning.
	Gevolgtrekking & Individuele Aktiwiteit 
	5 min
	Les 2 – PowerPoint (Skyfie 20)
Les 2 – Werkkaart (Aktiwiteit 2)
	
	Voltooi Aktiwiteit 2 individueel vir huiswerk






	
	Les-
nommer
	Inhoud
	Leeruitkomste
	Onderrigplan
	Tyd 
	Hulpbronne 
	Assessering 
	Leerderaktiwiteite

	3
	Loopbaanbesluitneming:
· Sosio-ekonomiese faktore as oorweging vir loopbaan- en/of studiekeuses:
· Gemeenskapsbe-hoeftes
· Beskikbaarheid van fondse
· Bekostigbaarheid, stereotipering, toeganklikheid
	
	Inleiding
	2 min
	Les 3 – PowerPoint (Skyfies 1–2)
	
	Aktiewe luister vir begrip

	
	
	· Identifiseer en verduidelik die verskillende sosio-ekonomiese faktore wat loopbaankeuses kan beïnvloed.
· Beskryf hoe gemeenskapsbehoeftes jou studie- en loopbaanbesluite kan beïnvloed.
	Onderrig & Groepbespreking 
	8 + 5 min
	Les 3 – PowerPoint (Skyfies 3–7)
	Formatief
	Aktiewe luister vir begrip en bespreking in pare

	
	
	· Erken hoe befondsings- hulpbronne en ondersteuningsopsies (soos beurse en studiebeurse) loopbaangeleenthede beïnvloed.
· Verstaan hoe stereotipes loopbaankeuses kan beperk en die belangrikheid daarvan om dit uit te daag.
	Onderrig 
& Kyk Video
	10 min 
	Les 3 – PowerPoint (Skyfies 8–12)
Kyk: Gender stereotypes and education
bit.ly/49xtxtQ (1 min 23 sek.)

	
	Aktiewe luister vir begrip en video-deelname

	
	
	Verstaan hoe toeganklikheid tot onderwys, hulpbronne en geleenthede jou loopbaanpad kan beïnvloed.
	Onderrig, Aktiwiteit & Huiswerkrefleksie 
	15 min
	Les 3 – PowerPoint (Skyfies 13–16)
Les 3 – Werkkaart (Aktiwiteit 1 & 2)
Les 3 – Werkkaart MEMO
Inhoudsopsomming
	Informeel: Aktiwiteit 1
	Voltooi Aktiwiteit 1 individueel in die klas en Aktiwiteit 2 individueel vir huiswerk

INLEIDENDE NOTAS
Die Les 1 – PowerPoint tot Les 3 – PowerPoint-dokumente dek saam die DRIE lesse en het gedetailleerde onderrignotas vir elke skyfie wat u (die onderwyser) deur die aktiwiteite sal lei. Gebruik die onderstaande LESVOORBEREIDING om te help met u tydsraamwerk. 
Die volgende onderrignotas sal 'n opsomming van die DRIE LESSE wees:
· Hierdie lesse is ook opgestel om baie geleenthede vir leerderinteraksie tydens die lesse te skep. Leerders kan die werkkaarte voltooi terwyl hulle deur die onderskeie PowerPoints werk.
· Elke Leswerkkaart (bv.  Les 1 - Werkkaart) dien as 'n informele assessering om u leerders die geleentheid te bied om te demonstreer hoe goed hulle die nuwe inligting verstaan/begryp het en die konsepte/nuwe konsepte in daardie les bemeester het.
· Voordat u hierdie module onderrig, neem tyd om deur elke PowerPoint-aanbieding, werkkaart, werkkaartmemo en YouTube-video te gaan om uself deeglik voor te berei om elke les te onderrig.

As die ONDERWYSER, maak asseblief seker die volgende: 
· Leerders moet weet dat die klaskamer 'n VEILIGE PLEK is, en almal moet respek toon vir allerhande verskille.
· U kan leerders aanmoedig om 'n joernaal te hou om enige vrae neer te skryf wat ongemaklik is om in 'n klassituasie te vra, wat later met u bespreek kan word.
· Hierdie lesse stel sleutelkonsepte bekend, en leerders moet 'n duidelike en akkurate begrip van elkeen ontwikkel. Dit versterk vaslegging, verbeter die herroep van inligting en stel leerders in staat om leerinhoud meer effektief toe te pas. Konsepte moet konsekwent gebruik word om onderrig saam te vat, en onderwysers moet voortdurend leerders se begrip monitor om te verseker dat wanopvattings geïdentifiseer en aangespreek word.
· Bestuur diversiteit op ‘n sensitiewe wyse om die volgende te akommodeer:
· Hindernisse vir leer en onderrig
· Verskillende ouderdomsgroepe en ervarings
· Taal (om alle taalvlakke van leerders te akkommodeer is nie moontlik nie, die taalvaardigheidsvlakke van leerders is te uiteenlopend; u moet egter daarna streef om op so 'n manier te onderrig dat betekenisvolle leer plaasvind.)

YOUTUBE: 
As u verkies, kan video's vooraf afgelaai word. 
Gebruik die skakel hieronder as u nie 'n program het om van YouTube af te laai nie: 
https://www.ytddownloader.com/

Die https://www.ytddownloader.com sny ook advertensies uit as u nie die betaalde weergawe van YouTube gebruik nie.
[Alternatiewelik, laai vooraf die relevante video's se skakels sodat alles gereed is tydens die les.] 

ONDERRIGNOTAS
LES 1: 	
Voorbereiding (Voor die les):
· Herinner leerders om hul notaboeke beskikbaar te hê om notas te maak waar relevant
· Druk kopieë van die Les 1 – Werkkaart en deel dit aan die begin van die les uit.
· U kan die Les 1 – PowerPoint en die Les 1 – Werkkaart met leerders deel om self deur te werk indien hulle aanlyn is.
· Lees deur die Les 1 – Werkkaart MEMO vir moontlike/modelantwoorde op Aktiwiteit 1. 
· Moenie die Inhoudsopsomming uitdeel tot aan die einde van Les 3 nie. 
· Kyk die voorgestelde videogreep om uself met die inhoud te vergewis:
· Professional Skills: Self-Awareness
bit.ly/3LANack (2 min 17 sek.)

1.	Inleiding (2 min)	(Skyfies 1–2)
· Skyfie 1: Goeiedag, Graad 10's. Vandag begin ons ons volgende reeks lesse oor die onderwerp Loopbane en Loopbaankeuses. Om besluite oor toekomstige loopbane te neem, verg meer as om net te weet watter opsies beskikbaar is. Dit vereis ook selfkennis. Hierdie afdeling fokus op hoe jou belangstellings, vermoëns, sterkpunte en waardes wat verband hou met die vakke wat jy op skool neem, die loopbaanrigtings wat jy kan oorweeg, en die studiekeuses wat jy ná skool kan maak.

· Skyfie 2: Teen die einde van hierdie les behoort jy:
· selfkennis met betrekking tot eie vakke, loopbaanrigtings en studiekeuses te demonstreer
· jou eie belangstellings, vermoëns, talente en sterkpunte te idenitifiseer
· te onderskei tussen 'n loopbaanrigting, beroep, loopbaan en werk
· 'n loopbaanportefeulje te kan ontwikkel

2.	Bespreking & Kyk Video (5 min)	(Skyfies 3–4)
· Skyfie 3: Kom ons begin deur selfkennis te definieer. Kan iemand vir my sê wat beteken selfkennis? (Laat leerders toe om te reageer.)
· Selfkennis verwys na ’n begrip van wie jy as individu is. Dit behels om bewus te wees van jou belangstellings, sterkpunte, swakpunte, vermoëns en talente. 
· Selfkennis ontwikkel geleidelik deur selfrefleksie en lewenservarings, en help jou om te verstaan hoe jy in verskillende situasies dink, voel en optree.

· Skyfie 4: In ons lesse oor Selfontwikkeling in die Samelewing in Week 1 van Kwartaal 1, het ons in diepte oor selfbewussyn gepraat. Selfbewussyn vorm deel van selfkennis. Kom ons kyk 'n video wat verduidelik hoe selfbewussyn in die werkplek toepaslik is.
· Kyk: Professional Skills: Self-Awareness 
bit.ly/3LANack (2 min 17 sek.)


3.	Onderrig & Bespreking (15 min)	(Skyfies 5–9)
· Skyfie 5: Nou dat ons verstaan hoe belangrik selfkennis en selfbewussyn in die werkplek is, kom ons breek die verskillende komponente van selfkennis af.
· Nota aan onderwyser: Vir elk van die volgende komponente, vra eers leerders om hul begrip te verduidelik en voorbeelde te gee voordat die inhoud op die skyfies verduidelik word.
· Belangstellings is aktiwiteite, onderwerpe of vakke wat jou aandag prikkel en behou en jou motiveer om meer te leer.
· Voorbeelde: Om dit te geniet om te verf, ’n sport te beoefen of raaisels op te los.
· Vra jouself af: Watter aktiwiteite of vakke geniet ek, en waaraan bestee ek die meeste van my tyd? 
· Vermoëns verwys na vaardighede wat jou in staat stel om take doeltreffend uit te voer. Dit kan 'n natuurlik talent wees of deur oefening en leer ontwikkel word.
· Voorbeelde: Om duidelik te kan skryf, wiskundeprobleme op te los of 'n instrument te kan speel.
· Vra jouself af: Waartoe is ek in staat, en watter take kan ek met oefening suksesvol voltooi?
· Talente is natuurlike gawes of aanlegte wat dikwels moeiteloos voorkom. Dit is dikwels vermoëns waarmee ’n persoon gebore word.
· Voorbeelde: Om natuurlik mooi te sing, te teken of om goeie ritme te hê.
· Vra jouself af: Watter natuurlike vermoëns het ek?
· Sterkpunte is areas waarin jy konsekwent goed presteer deur jou kennis, vaardighede en talente te kombineer.
· Voorbeelde: Om 'n goeie kommunikeerder, probleemoplosser of leier te wees.
· Vra jouself af: Watter vaardighede of vermoëns het ek mettertyd ontwikkel wat my help om op skool of in die alledaagse lewe goed te presteer?
· Swakpunte is die areas waarin jy sukkel of waarin verbetering nodig is.
· Voorbeelde: Om dit moeilik te vind om openbare toesprake te lewer, feite te memoriseer of tyd doeltreffend te bestuur.
· Vra jouself af: Watter areas ervaar ek as uitdagend, waarin moet ek verbeter, en waarmee sukkel ek dikwels, selfs al probeer ek my bes?

· Skyfie 6: Selfkennis is van uiterste belang vir vak-, loopbaan- en studiekeuses. 
· Selfkennis stel jou in staat om vakke te kies wat by jou belangstellings, vermoëns, talente en sterkpunte pas. Dit kan motivering, prestasie en selfvertroue op skool verbeter.
· Deur te weet waarvan jy hou en waarin jy goed is, kan jy loopbaanrigtings identifiseer wat by jou persoonlikheid, vaardighede en waardes pas. Dit verminder die risiko om 'n loopbaan te kies wat slegs op druk, tendense of onrealistiese verwagtinge gebaseer is.
· Selfkennis help jou om realistiese besluite oor moontlike verdere studie te neem deur jou akademiese vermoëns, werksetiek en doelwitte in ag te neem. Dit stel jou in staat om toepaslike studiekeuses te maak, byvoorbeeld om tussen ŉ universiteit, ŉ TBOO-kollege of ander opleidingsgeleenthede te kies.

· Skyfie 7: In Graad 9 (Kwartaal 3, Week 1–4) het jy geleer oor verskillende loopbane, hoe vakke aan spesifieke loopbane verwant is, asook die eienskappe (sterkpunte, swakpunte, belangstellings en vermoëns) wat met verskillende loopbane en vakke verband hou. 
· Voordat loopbaanopsies in detail ondersoek word, is dit belangrik om die verskillende terme te verstaan wat gebruik word wanneer die wêreld van werk bespreek word. Woorde soos loopbaanrigting, beroep, loopbaan en werk word dikwels uitruilbaar gebruik, maar hulle het verskillende betekenisse.  
· Nota aan onderwyser: Vir elk van die volgende terme, vra leerders eers om hul begrip te verduidelik en voorbeelde te gee voordat die inhoud op die skyfies verduidelik word.
· Loopbaanrigting: 'n Breë werksveld wat ’n verskeidenheid verwante beroepe en loopbane insluit.
Voorbeelde: Gesondheidswetenskappe, ingenieurswese, onderwys
· Beroep: 'n Spesifieke tipe werk waarvoor ’n persoon opgelei of gekwalifiseer is. 	
Voorbeelde: Verpleegster, elektrisiën, onderwyser
· Loopbaan: Die langtermynpad van leer, werk en vordering binne een of meer beroepe.
Voorbeeld: Om 'n onderwyser te word, ervaring op te doen en tot 'n senior posisie te vorder
· Werk: ’n Spesifieke posisie of rol wat ’n persoon op ’n bepaalde tyd beklee om ’n inkomste te verdien.	
Voorbeeld: Graad 10-onderwyser by 'n plaaslike hoërskool

· Skyfie 8: Sodra jy die verskil tussen 'n loopbaanrigting, beroep, loopbaan en werk verstaan, kan jy begin om jou selfkennis te gebruik om jou toekomstige opsies te verken:
· Begin deur breë loopbaanrigtings te identifiseer wat by jou belangstellings en sterkpunte pas. 
· Nota aan onderwyser: Die volgende stappe sal in meer besonderhede in Kwartaal 3 (Week 10) ondersoek word. 
· Daarna kan jy jou fokus vernou deur spesifieke beroepe binne daardie velde te ondersoek.
· Soos jy meer oor hierdie beroepe leer, sal jy kan nadink oor moontlike loopbaanpaaie en hoe jy mettertyd daarin kan vorder. 
· Laastens kan jy oorweeg watter tipe werk deel kan vorm van hierdie loopbaanreis.

· Skyfie 9: Kom ons staan stil vir 'n oomblik en ondersoek loopbaanrigtings in meer diepte. Elke loopbaanrigting het verwante belangstellings en sterkpunte. Kom ons kyk na 'n paar voorbeelde:
· Nota aan onderwyser: Gaan deur 'n paar voorbeelde op Skyfie 9. Hierdie tabel is beskikbaar in die Inhoudsopsomming, waarna leerders later kan verwys.

4.	Individuele Aktiwiteit (8 min)	       (Skyfie 10)
· Skyfie 10: Kom ons kyk hoe goed jy die inhoud wat ons tot dusver behandel het, bemeester deur Aktiwiteit 1 (Les 1 – Werkkaart) te voltooi.
· Gee leerders 'n paar minute om die aktiwiteit te voltooi.
· Antwoorde is beskikbaar in die Les 1 – Werkkaart MEMO. 

5.	Onderrig, Selfkennis Vasvra & Huiswerk (10 min)	  (Skyfies 11–13)
· Skyfie 11: Nou dat jy die teorie verstaan, moet jy bietjie introspeksie doen om jou eie eienskappe te ontdek in verhouding tot vak, loopbaan en studiekeuses.
· Die volgende aktiwiteit is 'n belangrike deel van die ontwikkeling van 'n loopbaanportefeulje.
· 'n Loopbaanportefeulje is 'n persoonlike versameling van inligting en bewyse van ervaring wat jou help om jou belangstellings, sterkpunte, prestasies en loopbaandoelwitte by te hou. Dit is 'n hulpmiddel wat jy mettertyd saamstel om ingeligte vak-, loopbaan- en studiekeuses te ondersteun.

· Skyfie 12: ’n Loopbaanportefeulje is belangrik omdat dit jou help om dit wat jy oor jouself en die wêreld van werk leer, te organiseer. 
· Deur rekords te hou van jou prestasies, vaardighede en ervarings, kan jy beter oor jou vordering reflekteer, ontwikkelingsareas identifiseer en realistiese besluite oor jou toekoms neem. Dit dien ook as ’n nuttige verwysing wanneer jy later vir studies, beurse of werksgeleenthede aansoek doen.

· Skyfie 13: In Graad 10 kan jy begin om 'n loopbaanportefeulje saam te stel deur eenvoudige, maar betekenisvolle inligting in te samel. Dit kan vakuitslae, selfrefleksie-aktiwiteite, loopbaannavorsing, vaardigheids-assesserings, sertifikate, toekennings en notas oor loopbaanrigtings of beroepe wat jou interesseer, insluit. Soos jy deur Graad 11 en 12 vorder, kan jy jou loopbaanportefeulje uitbrei en gereeld bywerk, namate jou belangstellings en doelwitte al hoe duideliker word.
· Nota aan onderwyser: Leerders moet 'n Khetha Hulpbronpakket ontvang wat deur die Departement van Onderwys saamgestel is. Die aktiwiteite in hierdie hulpbronpakket moet voltooi word en by hul loopbaanportefeulje gevoeg word, aangesien dit hul deur belangrike loopbaanbesluitnemingstappe lei.

· Kom ons begin met die aktiwiteit wat as deel van jou loopbaanportefeulje ingesluit kan word.
· Leerders voltooi Aktiwiteit 2 (Les 1 – Werkkaart). 
· Leerders voltooi Aktiwiteit 3 (Les 1 – Werkkaart) as huiswerkrefleksie. 



LES 2: 	
Voorbereiding (Voor die les):
· Herinner leerders om hul notaboeke beskikbaar te hê om notas te maak waar relevant.
· Druk kopieë van die Les 2 – Werkkaart en deel dit aan die begin van die les uit.
· U kan die Les 2 – PowerPoint en die Les 2 – Werkkaart met leerders deel om self deur te werk indien hulle aanlyn is.
· Lees deur die Les 2 – Werkkaart MEMO vir moontlike/modelantwoorde op Aktiwiteit 1. 
· Moenie die Inhoudsopsomming voor die einde van Les 3 uitdeel nie. 
· Kyk die voorgestelde videogreep om uself met die inhoud te vergewis:
· The Career Decision Making Process 
bit.ly/3P9XQ3a (2 min 42 sek.)

1.	Inleiding (2 min)	(Skyfies 1–2)
· Skyfie 1: Welkom terug, Graad 10's. Soos jy nader beweeg aan die voltooiing van die Nasionale Senior Sertifikaat (NSS), raak jou vakkeuse al hoe belangriker. Hierdie vakke kan ’n direkte invloed hê op die loopbaanopsies wat ná skool vir jou beskikbaar is, asook op die kursusse wat jy moontlik by ’n kollege of universiteit kan volg. Daarom is dit noodsaaklik om deeglik daaroor na te dink, navorsing te doen en te verstaan hoe jou vakke met moontlike loopbane verband hou.
· Vandag se les sal jou help verstaan hoe die vakke wat jy in Graad 10–12 neem, gekoppel is aan toekomstige loopbaankeuses. Jy sal ook leer oor die loopbaanbesluitnemingsproses, wat jou sal lei om ingeligte en realistiese keuses te maak gebaseer op jou vaardighede, belangstellings en doelwitte.
· Skyfie 2: Teen die einde van hierdie les behoort jy in staat te wees om:
· die struktuur van die Nasionale Senior Sertifikaat (NSS) te beskryf.
· verpligte en keusevakke te identifiseer.
· loopbaanopsies wat verband hou met verskillende vakke, te identifiseer.
· die vyf-stap loopbaanbesluitnemingsproses te verstaan.
· die SMART-doelwitstellingsraamwerk op loopbaanbeplanning toe te pas.

2.	Onderrig & Individuele Aktiwiteit (10 min + 8 min)	(Skyfies 3–11)
· Skyfie 3: Nasionale Senior Sertifikaat (NSS) 
· Die Nasionale Senior Sertifikaat (NSS) is die hoof skoolverlatingsertifikaat en staan algemeen bekend as die matrieksertifikaat. Die NSS dien ook as riglyn wanneer jy vakkeuses maak. Van Graad 10 tot Graad 12 moet jy sekere verpligte vakke neem, terwyl jy ander vakke kan kies wat by jou belangstellings en moontlike loopbaanrigting pas.
· Die NSS is jou paspoort na die toekoms. Deur die regte kombinasie van verpligte en keusevakke te studeer, berei jy jouself voor vir 'n loopbaan of verdere studie wat by jou belangstellings en vaardighede pas.


· Skyfie 4: Om 'n Nasionale Senior Sertifikaat (NSS) aan die einde van Graad 12 te verwerf, moet jy sewe vakke voltooi – vier verpligte vakke en drie keusevakke. 
· Van Graad 10 tot 12 moet jou sewe vakke die volgende insluit:
· Twee amptelike tale: Huistaal en 'n Eerste Addisionele Taal
· Wiskunde of Wiskundige Geletterdheid
· Lewensoriëntering
· Drie keusevakke wat deur jou skool aangebied word (dit verskil van skool tot skool en behoort by jou belangstellings en loopbaandoelwitte aan te sluit)

· Skyfie 5: Begrip van skoolvakke en studiekeuses
· Vakke (ook bekend as studierigtings) is die verskillende leerareas wat jy op skool bestudeer, soos Wiskunde, Geskiedenis, Geografie en Lewensoriëntering. Elke vak help jou om spesifieke kennis op te doen en vaardighede te ontwikkel wat toekomstige studie- en loopbaankeuses kan ondersteun.
· Studiekeuses word gebaseer op jou belangstellings en verwys na die besluit om een vak of leerroete bo ’n ander te kies. Jou vakkeuses behoort by jou belangstellings aan te sluit, aangesien dit die waarskynlikheid verhoog dat jy jou skoolwerk sal geniet, goed sal presteer en meer tevrede sal wees in jou toekomstige loopbaan. Om geskikte vakkeuses te maak, is dus ’n belangrike deel van die genot van jou skoolervaring én van beplanning vir die lewe ná skool.

· Skyfies 6–10: Kom ons kyk na 'n paar voorbeelde van beroepe wat aan verskillende vakke gekoppel is (dit word ook in die Inhoudsopsomming gelys). Daar is baie bykomende loopbaanopsies wat nie hier gelys word nie.
· Jy word aangemoedig om verdere beroepe na te vors wat verband hou met jou gekose vakke en persoonlike belangstellings.
· Dit kan gedoen word deur betroubare bronne te gebruik soos loopbaanriglynboekies, skoolloopbaanhulpbronne, betroubare webwerwe, en inligting van kolleges en universiteite. 
· Gesprekke met onderwysers, voorligtingberaders, familielede of professionele persone in verskillende velde kan ook waardevolle insig bied.
· Daarbenewens kan geleenthede soos werkskadu, loopbaanuitstallings, opedae en vrywilligerswerk jou help om 'n duideliker begrip te kry van wat verskillende beroepe behels en of dit by jou pas.
· Belangrike nota om aan leerders te beklemtoon: Die beroepe wat in die tabel gelys word, is gekoppel aan ’n kombinasie van vakke en nie slegs aan een vakgebied nie. Om ’n enkele vak te neem, beteken dus nie outomaties dat jy vir ’n spesifieke loopbaan kwalifiseer nie.
· Baie loopbane vereis ook verdere studie aan ’n kollege of universiteit, en toelating tot hierdie instellings hang af van spesifieke vakkombinasies, sowel as ’n vereiste prestasievlak in daardie vakke. Om bloot vakke te kies of te slaag, waarborg nie toegang tot hoëronderwys of tot ’n loopbaan nie.
· Dit is daarom noodsaaklik om deeglike navorsing te doen om te verstaan watter vakke, punte en kwalifikasies vir ’n spesifieke loopbaan benodig word. Hierdie tabel bied ’n oorsig van moontlike opsies en help jou om verskillende loopbaanrigtings te begin verken.
· Laat ongeveer 90 sekondes per skyfie toe vir leerders om deur die verskillende beroepe te lees. Vra die leerders om beroepe te noem wat met hul vakke verband hou en wat nie in die lys ingesluit is nie.


· Skyfie 11: Leerders voltooi Aktiwiteit 1 (Les 1 – Werkkaart).
· Antwoorde is beskikbaar in die Les 1 – Werkkaart MEMO.

3.	Kyk Video & Onderrig (3 min + 12 min)	  (Skyfies 12–19)
· Skyfie 12: Om ’n loopbaankeuse te maak, vereis dat jy goed ingelig is. Die gehalte van jou besluit hou direk verband met die inligting en raad waartoe jy toegang het. Dit is daarom belangrik om betroubare en akkurate inligting in te samel en toepaslike leiding te soek voordat jy oor ’n loopbaanrigting besluit.
· Kom ons kry 'n oorsig van die loopbaanbesluitnemingsproses deur 'n video te kyk.
· Kyk: The Career Decision Making Process 
bit.ly/3P9XQ3a (2 min 42 sek.)

· Skyfie 13: Soos in die vorige afdeling genoem, lei selfkennis jou om keuses te maak wat tot langtermynbevrediging en sukses kan lei. Loopbaantevredenheid word in ’n groot mate deur interne faktore beïnvloed:
· Vaardighede verwys na vermoëns wat jy deur leer en oefening ontwikkel. Dit stel jou in staat om take doeltreffend te kan uitvoer en by verskillende situasies aan te pas. Byvoorbeeld, sterk kommunikasievaardighede kan iemand help om suksesvol te wees in loopbane soos onderwys, joernalistiek of openbare betrekkinge, terwyl probleemoplossingsvaardighede veral belangrik is in loopbane soos ingenieurswese of inligtingstegnologie.
· Waardes is die oortuigings en beginsels ten opsigte van wat vir jou die belangrikste is. Dit beïnvloed jou besluite, houdings en gedrag. Byvoorbeeld, ’n persoon wat waarde heg aan die hulpverlening aan ander, kan groter tevredenheid vind in loopbane soos verpleging, maatskaplike werk of gemeenskapsontwikkeling, terwyl iemand wat kreatiwiteit waardeer, dalk ’n loopbaan in die kunste of ontwerp sal verkies.
· Ambisies verwys na jou sterk begeertes of doelwitte om suksesvol te wees in die toekoms. Dit sluit jou doelwitte, drome, planne en aspirasies in. Byvoorbeeld, ’n leerder wat daarna streef om ’n leierskapsposisie of bevorderingsposte te beklee, kan gemotiveerd wees om ’n loopbaan met geleenthede vir groei, verantwoordelikheid en vordering na te streef, soos besigheidsbestuur of regte.
· Sodra jy hierdie aspekte van jouself verstaan, kan jy begin om jou loopbaan te beplan deur 'n gestruktureerde besluitnemingsproses te gebruik.

· Skyfie 14: Soos genoem in die video wat ons gekyk het, is loopbaanbesluitneming 'n deurlopende proses. Soos jy ontwikkel, ervaring opdoen en meer oor jouself leer, kan jy hierdie stappe hersien. Met elke heroorweging vorder jy nader aan ’n meer ingeligte loopbaankeuse.
· Stap 1: Selfassessering
· Begin deur jouself te evalueer om 'n duideliker begrip te kry van wie jy is.
· Sleutelareas van selfassessering: Vaardighede, belangstellings, persoonlikheid, loopbaanwaardes
· Hierdie komponente help jou om te identifiseer wat die beste by jou pas en waar jou sterkpunte lê.

· Skyfie 15: Stap 2: Identifiseer en doen navorsing oor opsies
· Verken 'n wye reeks loopbaanopsies en vermy om jouself te beperk tot loopbane waarvan jy reeds bewus is.
· Doen navorsing oor verskillende beroepe en nywerhede
· Leer meer oor studievereistes en werksomgewings
· Gebruik hierdie inligting om moontlike loopbaanrigtings te begin identifiseer
· Hoe meer navorsing jy doen, hoe beter voorbereid sal jy wees om ingeligte besluite te neem.

· Skyfie 16: Stap 3: Evalueer en prioritiseer
· Dink deeglik na oor die loopbane wat jy oorweeg.
· Weeg die voordele en nadele van elke opsie op
· Oorweeg hoe sterk elke loopbaan by jou belangstellings, waardes en vermoëns pas
· Wees realisties oor verwagtinge en vereistes
· Hierdie stap help jou om jou opsies te vernou.

· Skyfie 17: Stap 4: Neem aksie en probeer opsies
· Kry praktiese ervaring waar moontlik.
· Neem deel aan werkskadu, internskappe of vrywilligerswerk
· Doen deeltydse werk of raak betrokke by skoolgebaseerde geleenthede
· Hierdie ervarings help jou om jou belangstellings te toets en insig in werklike werksomgewings te kry.

· Skyfie 18: Stap 5: Reflekteer en herevalueer
· Nadat jy ervaring opgedoen het, is dit belangrik om te reflekteer oor wat jy geleer het.
· Vra jouself af:
· Wat het ek geniet?
· Wat het ek nie geniet nie?
· Wat het by my gepas, en wat nie?
· Wat sal ek volgende keer anders doen?
· Refleksie help jou om jou keuses te verfyn en om beter te verstaan watter tipe werk en werksomgewing vir jou die mees bevredigend sal wees.

· Skyfie 19: Om jou kanse op sukses te verbeter, moet jou loopbaandoelwitte aan die SMART-kriteria voldoen (soos bekendgestel in Graad 8 en 9). (SMART = Specific, Measurable, Achievable, Realistic, Time-bound)
· Spesifiek: Die doelwit is duidelik en gedetailleerd.
· Meetbaar: Vordering kan gemonitor of gemeet word.
· Haalbaar: Die doelwit is binne jou bereik, gebaseer op jou vaardighede.
· Realisties Jy het die nodige hulpbronne	
· Tydgebonde: Die doelwit het 'n duidelike sperdatum of tydraamwerk.
· Deur die SMART-raamwerk te gebruik, stel jy duidelike doelwitte en verstaan presies wat jy wil bereik en hoe om daarheen te werk. Dit help jou om gemotiveerd en gefokus te bly. SMART-doelwitte maak dit ook makliker om langtermyn-ambisies in kleiner, hanteerbare stappe af te breek en moedig jou aan om oor jou vaardighede, beskikbare hulpbronne en prioriteite te reflekteer. Om hierdie benadering te gebruik, verhoog jou kanse om jou akademiese en loopbaandoelwitte suksesvol te bereik.
· Voorbeeld: Kombineer al die elemente vir 'n SMART-loopbaandoelwit:

4.	Opsomming & Individuele Aktiwiteit (5 min)	            (Skyfie 20)
· Teen die einde van die vierde kwartaal gaan ek my Wiskunde-punt van 65% tot 75% verbeter deur vyf ekstra oefeninge per week te voltooi, een na-skool tutorsessie weekliks by te woon, en my werk daagliks te hersien.

· Skyfie 20: Ter afsluiting, kom ons som op wat ons behandel het.
· In vandag se les het jy geleer hoe die NSS-vakstruktuur vakkeuse en loopbaanbeplanning ondersteun, en hoe ingeligte loopbaanbesluite gewortel is in selfkennis, insluitend jou vaardighede, waardes, belangstellings en doelwitte. 
· Jy het ook ondersoek hoe loopbaanbesluitneming 'n deurlopende proses is wat aangepas kan word soos jy groei en leer, en hoe SMART-doelwitte help om idees en ambisies in praktiese, haalbare stappe te omskep. 
· Gee geleentheid vir enige addisionele vrae wat leerders mag hê.
· Jy het nou tyd om Aktiwiteit 2 (Les 2 – Werkkaart) te voltooi. Beantwoord die vrae eerlik en bedagsaam. As jy nie genoeg tyd het om in die klas klaar te maak nie, moet dit as huiswerk voltooi word.
· Nota aan onderwyser: Indien u skoolbeleid dit toelaat, sal leerders baat vind by die gebruik van die internet om navorsing vir hierdie aktiwiteit te doen. As die gebruik van digitale toestelle nie toegelaat word nie, vra leerders om so goed as moontlik tydens die les te antwoord en enige bykomende navorsing as huiswerk te voltooi.



LES 3: 	
Voorbereiding (Voor die les):
· Herinner leerders om hul notaboeke beskikbaar te hê om notas te maak waar relevant.
· Druk kopieë van die Les 3 – Werkkaart en deel dit aan die begin van die les uit.
· U kan die Les 3 – PowerPoint en die Les 3 – Werkkaart met leerders deel om self deur te werk indien hulle aanlyn is.
· Lees deur die Les 3 – Werkkaart MEMO vir antwoorde op Aktiwiteit 1. 
· Druk kopieë van die Inhoudsopsomming en deel dit aan die einde van die les uit.
· Kyk die voorgestelde videogreep om uself met die inhoud te vergewis.
· Gender stereotypes and education 
bit.ly/49xtxtQ (1 min 23 sek.)

1.	Inleiding (2 min)	(Skyfies 1–2)
· Skyfie 1: Goeiedag, Graad 10's. Vandag is ons laaste les oor loopbaanbesluitneming.
Wanneer jy oor jou toekoms en moontlike loopbaan- of studiekeuses nadink, fokus jy moontlik op aspekte soos posbeskrywings, vereiste vaardighede, kwalifikasies en potensiële inkomste. 
· Loopbaankeuses word egter nie slegs deur persoonlike belangstellings en vermoëns beïnvloed nie. Sosio-ekonomiese faktore speel ook 'n belangrike rol in die vorming van die opsies wat vir jou beskikbaar is en die keuses wat jy kan maak.
· Deur hierdie invloede te verstaan, sal jy beter keuses kan maak wat pas by wie jy is en wat realisties is vir jou toekoms pas.

· Skyfie 2: Teen die einde van hierdie les behoort jy in staat te wees om:
· die verskillende sosio-ekonomiese faktore wat loopbaankeuses kan beïnvloed te identifiseer en verduidelik.
· te beskryf hoe gemeenskapsbehoeftes jou studie- en loopbaanbesluite kan beïnvloed.
· te erken hoe finansiële hulpbronne en ondersteuningsopsies loopbaangeleenthede beïnvloed.
· te verstaan hoe stereotipes loopbaankeuses kan beperk en die belangrikheid daarvan om dit uit te daag.
· te verstaan hoe toeganklikheid tot onderwys, hulpbronne en geleenthede jou loopbaanpad kan beïnvloed.
2.	Onderrig & Groepbespreking (8 min + 5 min)	(Skyfies 3–7)
· Skyfie 3: Kom ons begin deur die term sosio-ekonomiese faktore te definieer. Vra leerders om hul begrip van die term te verduidelik.
· Sosio-ekonomiese faktore verwys na die sosiale (mensverwante) en ekonomiese (geldverwante) aspekte wat mense se geleenthede, keuses en lewensomstandighede beïnvloed. 
· Sosio-ekonomiese faktore kan die verskeidenheid loopbaan- en studieopsies wat beskikbaar is, beïnvloed. Hierdie faktore hou dikwels verband met die sosiale en ekonomiese toestande binne ’n gemeenskap of land, en kan jou toegang tot geleenthede beïnvloed.

· Skyfie 4: Kom ons kyk na 'n paar voorbeelde van sosio-ekonomiese uitdagings in die konteks van loopbaanbesluitneming.
· Beperkte werksgeleenthede in 'n gemeenskap: In sommige gebiede is daar min besighede, nywerhede of dienste beskikbaar. Dit kan die loopbane waaraan leerders blootgestel word of wat hulle oorweeg, beïnvloed.
· Byvoorbeeld, ’n leerder wat in ’n landelike gebied grootword, mag meer vertroud wees met boerdery of klein besighede as met loopbane in tegnologie of media, bloot omdat hierdie beroepe nie algemeen in hul gemeenskap voorkom nie. 
· Finansiële druk by die huis: Sommige leerders moet die koste van verdere studie in ag neem of voel druk om direk ná skool te begin werk om hulself of hul gesinne te ondersteun. 
· Byvoorbeeld, ’n leerder kan kies om ’n kortkursus of vakleerlingskap te volg eerder as ’n langer universiteitsprogram, omdat dit hulle in staat stel om vinniger ’n inkomste te verdien.
· Geslagsverwagtinge/stereotipes: Familie, maats of gemeenskapslede kan leerders beïnvloed deur hul opvattings oor watter loopbane geskik is vir seuns en meisies. 
· Byvoorbeeld, ’n meisie wat in ingenieurswese of tegnologie belangstel, kan ontmoedig word omdat hierdie velde dikwels as manlik-gedomineerd beskou word. Net so kan ’n seun wat in vroeë kinderontwikkeling belangstel, soortgelyke stereotipes ervaar.
· Ras- en sosiale stereotipes: Sommige leerders mag voel dat sekere loopbane “nie bedoel is vir mense soos hulle nie”, gebaseer op ras, agtergrond of sosiale status. 
· Byvoorbeeld, ’n leerder kan glo dat loopbane in geneeskunde, regte of lugvaartkunde slegs vir sekere groepe bereikbaar is, selfs al is vermoë en werksetiek die faktore wat werklik saakmaak.
· Om hierdie sosio-ekonomiese faktore te verstaan, help ons om moontlike hindernisse te herken en moedig ons aan om ingeligte en realistiese loopbaan- en studiekeuses te maak, terwyl onregverdige stereotipes en aannames bevraagteken en uitgedaag word.

· Skyfie 5: Elke gemeenskap het spesifieke behoeftes wat aangespreek moet word sodat mense veilig, gesond en produktief kan leef. Hierdie behoeftes verskil van een gemeenskap tot ’n ander en kan die gewildheid van, of vraag na, verskillende loopbane en studiegeleenthede beïnvloed. Om gemeenskapsbehoeftes te verstaan, kan jou help om betekenisvolle loopbaanrigtings te identifiseer wat ’n positiewe bydrae tot die samelewing lewer.
· Nota aan onderwyser: Herinner leerders daaraan dat hulle bekendgestel is aan die rol van loopbane in verband met Suid-Afrika se sosiale en ekonomiese behoeftes in Graad 8 (Kwartaal 2, Week 2–6). In daardie afdeling het leerders ondersoek hoe loopbane help om behoeftes binne gemeenskappe en die land te identifiseer en aan te spreek, en hoe verskillende soorte beroepe bydra tot die aanspreek van sosiale en ekonomiese uitdagings in Suid-Afrika. Hierdie les bou voort op daardie fondament deur hierdie idees op leerders se eie loopbaan- en studiekeuses toe te pas.
· Gemeenskapsbehoeftes verwys na die gaping tussen wat tans in ’n gemeenskap beskikbaar is en wat nodig is om die lewensgehalte van sy lede te verbeter. Hierdie behoeftes hang af van die hulpbronne, vaardighede en dienste wat binne die gemeenskap beskikbaar is. 

· Skyfie 6: Sommige sleutelgemeenskapsbehoeftes wat in ag geneem moet word wanneer loopbaan- en studiekeuses ondersoek word, sluit die volgende in:
· Voldoende behuising, elektrisiteit, sanitasie en veilige water: Baie gemeenskappe staar steeds uitdagings in die gesig wat verband hou met behuisingstekorte en toegang tot basiese dienste. Loopbane in konstruksie, siviele ingenieurswese, loodgieterswerk, stadsbeplanning en omgewingsbestuur kan help om hierdie behoeftes aan te spreek.
· Werkloosheid: Hoë vlakke van werkloosheid raak individue, gesinne en gemeenskappe. Loopbane wat verband hou met besigheidsontwikkeling, entrepreneurskap, vaardigheidsopleiding en gemeenskapsontwikkeling kan help om werksgeleenthede te skep en plaaslike ekonomiese groei te stimuleer.
· Voedseltekorte en swak voeding: In sommige gemeenskappe sukkel mense om toegang tot voldoende of voedsame kos te kry. Loopbane in landbou, voedselproduksie, voeding en omgewingswetenskappe kan bydra tot voedselsekuriteit en volhoubare landboupraktyke.
· Toegang tot onderwys en swak opvoedkundige uitkomste: Beperkte toegang tot kwaliteitonderwys kan langtermynontwikkeling beïnvloed. Loopbane in onderrig, onderwysbestuur, opvoedkundige sielkunde en maatskaplike werk kan help om leergeleenthede te verbeter en jongmense te ondersteun.
· Gebrek aan ontspanningsgeriewe: Veilige ruimtes vir sport, ontspanning en kreatiewe aktiwiteite is belangrik vir fisiese en geestelike welstand. Loopbane in sportbestuur, afrigting, ontspanningsbeplanning en gemeenskapskuns kan help om positiewe omgewings vir jongmense te skep.
· Beperkte basiese infrastruktuur en dienste: Paaie, vervoerstelsels, kommunikasienetwerke en openbare fasiliteite is noodsaaklik vir gemeenskapsontwikkeling. Loopbane in burgerlike dienste, ingenieurswese, logistiek en openbare administrasie kan help om infrastruktuur en dienslewering te verbeter.
· Gesondheidskwessies, insluitend MIV/VIGS en toegang tot gesondheidsorg: Baie gemeenskappe staar voortdurende gesondheidsuitdagings en beperkte toegang tot mediese dienste in die gesig. Loopbane in gesondheidsorg, verpleging, openbare gesondheid, maatskaplike werk en selfs tradisionele genesing speel 'n belangrike rol in die bevordering van gemeenskapsgesondheid en welstand.

· Skyfie 7: Omdat ons almal binne ’n gemeenskap leef, is dit belangrik om bewus te wees van hierdie behoeftes wanneer loopbaan- en studiekeuses ondersoek word. Om gemeenskapsbehoeftes te verstaan, kan jou help om geleenthede te identifiseer waar jou vaardighede en belangstellings ’n waardevolle bydrae kan lewer.
· Leerders werk in pare om die volgende vraag te bespreek: Wat is die dringendste behoeftes of geleenthede in jou gemeenskap, en hoe kan 'n loopbaan- of studiekeuse help om hierdie behoeftes aan te spreek?
· Laat drie minute toe vir bespreking en twee minute vir terugvoer van pare.

3.	Onderrig & Kyk Video (10 min)	(Skyfies 8–12)
· Skyfie 8: Beskikbaarheid van fondse en bekostigbaarheid van verdere opleiding
· Die beskikbaarheid van fondse kan ’n beduidende invloed hê op die loopbaan- en studiekeuses wat leerders maak. In sommige gevalle kan leerders dit moeilik vind om verdere studies voort te sit weens beperkte finansiële hulpbronne. ’n Gebrek aan geld beteken egter nie dat leer- en opleidingsgeleenthede onbereikbaar is nie. Daar is verskeie vorme van finansiële ondersteuning beskikbaar om leerders te help wat hul studies wil voortsit.
· Nota aan onderwyser: Herinner leerders daaraan dat hulle in Graad 9 (Kwartaal 4, Week 7) studie- en loopbaanbefondsingopsies bespreek het. Hierdie les bou voort op daardie fondament en sal verder ondersoek word in Graad 11 (Kwartaal 1, Week 6).
· Vra leerders om te herroep wat hulle onthou van die volgende finansiële befondsingsopsies:
· Beurs
· Studielening
· Studiebeurs
· Leerlingskap
· Vakmanskap (Ambag)
· Skyfie 9: Gaan deur die inligting oor finansiële ondersteuningsopsies in die tabel op Skyfie 9.
· Verwys na die Inhoudsopsomming vir gedetailleerde notas.

· Skyfie 10: Die volgende sosio-ekonomiese faktor wat ons gaan ondersoek, is stereotipering. Kom ons begin deur 'n video te kyk wat vir ons 'n oorsig gee van hoe stereotipering ons studie- en loopbaankeuses beïnvloed.
· Kyk: Gender stereotypes and education 
bit.ly/49xtxtQ (1 min 23 sek.)

· Skyfie 11: Wie kan die definisie van stereotipes uit ons SS-les vroeër hierdie kwartaal onthou? (Gee tyd vir antwoorde.)
· Stereotipes is oortuigings of veralgemeende idees oor die eienskappe van ’n groep mense. Hierdie oortuigings lei dikwels tot verwagtings oor hoe individue binne daardie groep behoort op te tree of waarin hulle veronderstel is om te presteer. Stereotipes word meestal vereenvoudig en is onregverdig, aangesien dit nie individuele verskille in ag neem nie.
· Ongelukkig veroorsaak wydverspreide stereotipes dat jongmense sekere loopbaanopsies uitsluit selfs voordat hulle dit volledig ondersoek. Dit kan persoonlike geleenthede beperk en dra ook by tot vaardigheidstekorte in sekere loopbaanrigtings.

· Skyfie 12: Stereotipes kan baie vorme aanneem. Sommige loopbane word verkeerdelik as vervelig, stresvol of as onvanpas bestempel. Leerders word dan ontmoedig om dit te oorweeg. Byvoorbeeld, daar bestaan ’n algemene, maar verkeerde oortuiging dat vakmanskappe (ambagte) slegs geskik is vir leerders wat nie universiteitstoelating verkry het nie, selfs al bied vakleerlingskappe waardevolle vaardighede, kwalifikasies en langtermyn-loopbaangeleenthede.
· ’n Beroepstereotipe is ’n vaste en dikwels onregverdige oortuiging oor ’n bepaalde beroep of oor wie geskik is om daardie beroep te beoefen. Sulke stereotipes kan veroorsaak dat leerders voel dat sekere loopbane “nie vir hulle beskore is nie”, selfs al het hulle die belangstelling of vermoë om daarin suksesvol te wees.
· Byvoorbeeld, stellings soos "verpleging is 'n beroep vir vroue" of "beroepe in die mynbou-sektor is geskik vir mans" weerspieël geslagstereotipes wat loopbaankeuses kan beperk. Om hierdie stereotipes uit te daag, stel leerders in staat om 'n wyer reeks loopbaan- en studieopsies te verken gebaseer op hul belangstellings, vaardighede en doelwitte eerder as op onregverdige aannames.

4.	Onderrig, Aktiwiteit & Huiswerkrefleksie (15 min)	(Skyfies 13–16)
· Skyfie 13: Ons laaste sosio-ekonomiese faktor is toeganklikheid. Toeganklikheid verwys na hoe maklik ’n leerder toegang tot onderwys, opleiding en werksgeleenthede het en daarvan gebruik kan maak. ’n Verskeidenheid faktore kan bepaal of ’n loopbaan- of studiekeuse werklik toeganklik is. Hierdie faktore sluit die volgende in:
· onderwys en die gehalte van beskikbare opleiding;
· finansiële hulpbronne, soos die vermoë om klasgelde, vervoer of verblyf te bekostig;
· woongebied, byvoorbeeld, of leerders in stedelike of landelike gebiede woon;
· sosiale en kulturele verwagtinge, insluitend gesins- of gemeenskapsienings oor sekere loopbane; en
· persoonlike omstandighede, soos gestremdhede of spesiale leerbehoeftes.

· Skyfie 14: Wanneer jy toeganklikheid in verband met jou loopbaan- en studiekeuses oorweeg, is dit belangrik om prakties na die volgende aspekte te kyk
· Ligging van studiegeleenthede: Is daar 'n kollege, universiteit of opleidingsentrum naby jou huis wat die kursus aanbied waarin jy belangstel?
· Vervoer- en verblyfkoste: Indien jy ver moet reis om te studeer, sal jy die vervoer- of verblyfkoste kan bekostig? 
· Afstandsonderrigopsies: Is dit moontlik om deur 'n afstandsonderwysinstelling, soos die Universiteit van Suid-Afrika (UNISA), te studeer?
· Kontakvereistes: Indien jy afstandsonderrig kies, is daar verpligte aktiwiteite soos praktiese sessies, laboratoriumwerk, groepwerk of kontaksessies wat jy persoonlik moet bywoon?
· Toegang tot hulpbronne en tegnologie: Indien die kursus aanlyn leer-, klank- of videomateriaal insluit, het jy toegang tot die nodige toerusting, soos ’n rekenaar, internettoegang, Wi-Fi of data?
· Om hierdie toeganklikheidsfaktore in ag te neem, help jou om realistiese en ingeligte besluite oor jou studie- en loopbaanopsies te neem en vooruit te beplan vir enige uitdagings wat jy moontlik in die gesig mag staar.

· Skyfie 15: Dit bring ons by 'n belangrike besprekingspunt: Hoe kan loopbaantoeganklikheid verbeter word sodat meer jongmense die geleentheid het om bevredigende loopbane te volg?
· Loopbaantoeganklikheid kan op verskeie praktiese maniere verbeter word:
· Die verskaffing van finansiële ondersteuning, soos beurse, studiebeurse en werkstudieprogramme, help leerders om onderwys en opleiding te bekostig wat andersins buite hul bereik sou wees.
· Om kursusse en opleidingsprogramme meer bekostigbaar en beskikbaar te maak, stel meer leerders in staat om verskillende studieroetes en loopbane te volg.
· Werkplekke en opleidingsinstellings wat fisiese, sosiale en sistemiese hindernisse verwyder, stel mense met gestremdhede of spesiale behoeftes in staat om ten volle betrokke te raak.
· Mentorskap, loopbaanberading en blootstelling aan verskeie loopbane bied aan leerders leiding, ondersteuning en inspirasie wanneer hulle loopbaanbesluite neem.
· Tegnologie soos aanlyn kursusse, afstandsonderrig en afstandsinternskappe help om hindernisse wat met ligging verband hou te oorkom en stel leerders in afgeleë gebiede in staat om loopbaangeleenthede te benut.

· Skyfie 16: Dit bring ons by die einde van die les oor loopbaanbesluitneming. In hierdie les het ons 'n reeks faktore ondersoek wat loopbaan- en studiekeuse beïnvloed, insluitend:
· Gemeenskapsbehoeftes en hoe loopbane gemeenskappe kan verbeter;
· Finansiële ondersteuning (beurse, studiebeurse, lenings en leerlingskappe);
· Stereotipering en die belangrikheid daarvan om loopbaanverwante vooroordele uit te daag; en
· Toeganklikheid, insluitend instellings, hulpbronne en ondersteuning
· As 'n huiswerkrefleksie moet jy oorweeg hoe hierdie faktore jou vermoë kan beïnvloed om die beroep wat jy in die refleksie-aktiwiteit van die vorige les (Aktiwiteit 2, Les 2 – Werkkaart) geïdentifiseer het, na te streef. Voltooi Aktiwiteit 2 (Les 3 – Werkkaart) vir huiswerk.
· Nota aan onderwyser: Gebruik die res van die les om Aktiwiteit 1 (Les 3 – Werkkaart) te voltooi, wat fokus op die oefen van toetsvrae. Laat genoeg tyd toe vir leerders om die aktiwiteit te voltooi en hersien dan die antwoorde met behulp van die Les 3 – Werkkaart MEMO. As daar nie genoeg tyd is om die antwoorde in die klas deur te gaan nie, maak seker dat leerders toegang tot die memo kry of dat die antwoorde aan die begin van die volgende les gemerk word.

©2026 Teenactiv                                                                           		4                                  			www.teenactiv.co.za
image1.jpeg
-
e

teenactiv

Benscaf g B -t V. gy A5 - Sl






  ©2026 Teenactiv                                                                                    1                                                                  www.teenactiv.co.za   GRAAD 10 LOOPBANE EN LOOPBAANKEUSES   LESVOORBEREIDING   KWARTAAL   1:  Week  4 – 6 | 3   x 40 - minuut lesse    

Les - nommer  Inhoud  Leeruitkoms te  Onderrigplan  Tyd   Hulpbronne   Assessering   Leerderaktiwiteite  

1  Loopbaanbesluitne - ming :      Demonstreer  selfkennis met  betrekking tot eie  vakke,  loopbaanrigtings en  studiekeuses      Identifiseer jou eie  belangstellings,  vermoëns, talente  en sterkpunte      Onderskei tussen 'n  loopbaanrigting,  beroep, loopbaan en  werk      Ontwikkel 'n  loopbaanporte - feulje   -   Gebruik die  Khetha - boekie  om die  relevante  aktiwiteite te  voltooi   Inleiding  2 min  Les 1  –   PowerPoint (Skyfies 1 – 2)   Aktiewe luister vir  begrip  

Definieer selfkennis en  verduidelik waarom dit  belangrik is.  Bespreking &   Kyk  V ideo  5 min    Les 1  –   PowerPoint (Skyfies 3 – 5)   Kyk:  Professional Skills: Self - Awareness   bit.ly/3LANack   (2 min 17 sek . )  Formatief  Aktiewe luister vir  begrip en video - deelname  

-   Identifiseer jou eie  belangstellings,  sterkpunte, swakpunte,  vermoëns en talente.   -   Onderskei tussen 'n  loopbaanrigting,  beroep, loopbaan en  werk .  Onderrig &   Bespreking  15 min  Les 1  –   PowerPoint (Skyfies 5 – 9)   Neem deel aan die  bespreking  

Individuele  Aktiwiteit  8 min  Les 1  –   PowerPoint (Skyfie 10)   Les 1  –   Werkkaart   (Aktiwiteit 1)   Les 1  –   Werkkaart   MEMO  Informeel:  Aktiwiteit 1  Voltooi Aktiwiteit 1  individueel  

-   Identifiseer jou eie  belangstellings,  sterkpunte, swakpunte,  vermoëns en talente.   -   Ontwikkel 'n  loopbaanportefeulje  Onderrig,  Selfkennis  Vasvra  &   Huiswerk  10 min  Les 1  –   PowerPoint (Skyfies 11 – 13)   Les 1  –   Werkkaart   (Aktiwiteit 2)    Formatief  Voltooi Aktiwiteit 2  individueel vir  huiswerk  

     

